**חברה, אומנות ומנהיגות  
אורט יד לבוביץ' נתניה**

משימת סיכום

ליאת לוי אניג'ר

שיעור "מנהיגים – דמויות מופת" לכיתת נעל"ה (שיעור כפול של שעה וחצי)  
תלמידי נעל"ה לרוב אינם מגיעים עם ידע קודם ואינם חשופים למנהיגים ישראלים וציונים.   
מטרת היחידה היא ליצור הכרות עם מנהגים ישראלים ודמויות מופץ ודרכם להכיר את החברה הישראלית, וללמוד בנגיעה על ההיסטוריה של החברה הישראלית.

מטרות:

1. מיהו מנהיג – בירור תכונות חשובות למנהיג.  
2. הכרות עם דמויות מופת – עבודת חקר אישית .  
3. למידה "על קצה המזלג" על ההיסטוריה של עם ישראל .  
4. עבודה בקבוצות ופיתוח מיומנות של עבודת צוות.  
5. התנסות חווייתית – בניית קולאז' "המנהיג שלי"   
6. פרזנטציה – הצגת העבודות בכיתה – התנסות בעמידה מול קהל .

עזרים:

* עיתונים, דבק, מספריים בריסטולים, צבעים – להכנת הקולאז'
* בריסטול ים ותבעים להכנת פלקט – מיהו מנהיג
* שימושו במשחק – דמותו של הרצל

מהלך השיעור מהי מנהיגות?:

1. פתיחה - (5 דק')
2. משחק (5 דק') – משימה מס' 1
3. רפלקציה בעקבות המשחק (5 דקות)
4. משימה קבוצתית – בונים את המנהיג שלנו – משימה מס' 2 (15 דקות)
5. דיון בכיתה – תכונות הדרושות למנהיג (15 דקות)
6. משימה מס' 3 – המנהיג/ה שלי (25 דקות)
7. הצגת הקולאז'ים בכיתה (15 דקות)
8. שימוש במשחק להצגת העבודה המסכמת – הרצל מציג את הנושא והעבודה (10 דקות)

לשיעור הבא:

1. עבודת חקר בזוגות – עבודה לבית
2. הצגת הדמויות בכיתה באמצעות מצגת, משחק, הקראת קטעי כתיבה, הצגת סרטון , בניית דף נחיתה

11. למידת עמיתים – ומתן משוב – התלמידים יתבקשו לדרג את העבודות לפי מספר קריטריונים ולתת משוב לעמיתים שלהם.

פתיחה:  
בחברה הישראלית ישנם מנהיגים רבים בתחומים שונים – לרוב אנחנו נוטים להתייחס לפוליטיקאים כמנהיגים אבל היום אני רוצה לערוך לכם הכרות עם מספר מנהיגים מתחומים שונים, ודרכם נלמד להכיר קצת את החברה הישראלית.  
נפתח בנושא מהי מנהיגות?

**נפתח את השיעור במשחק -** תרגיל מס' 1: - משחק (5 דקות)- הנחיות:

סדרו את הכיתה במעגל.   
המטרה שלנו לספור עד 32 (כמספר התלמידים) כאשר כל אחד אומר ספרה אחת לפי הסדר: 1,2,3  
כל משתתף אומר רק מספר אחד בסבב.   
אסור להגיד את המספרים לפי סדר הישיבה אלא לפי סדר אקראי.

חשוב שכל אחד יראה את כולם ושימו לב למי שהולך לדבר – אם שניים אומרים את אותה הסיפרה , מתחילים מההתחלה.  
חשוב שתקשיבו אחד לשני ולא תתפרצו , תסתכלו.   
אם לא מצליחים – תנסו לקבוע ביניכם סימנים – ידיים , עיניים.

**רפלקציה – שאלות מופנות לכיתה:** (5 דקות)

מה היה חשוב להצלחת האתגר?  
מה עזר לנו להצליח?  
מה הכשיל את המשחק?  
מה אפשר לקחת מהמשחק לחיים?  
האם היה לקבוצה מנהיג שהצליח בסוף לאסוף את כולם להצלחת המשימה?  
במידה והתשובה חיובית - איך הוא הצליח לעשות את זה?   
 - איזה תכונות שלו באו לידי ביטוי?

**משימה מס' 2 (15 דקות)**הצגת המשימה, חלוקה לקבוצות עבודה, חלוקת בריסטולים וצבעים

**1. בואו ננסה לבנות את המנהיג הבא – עליכם לעבוד בקבוצות מעורבות (תלמידים ותלמידות) של 4-5 תלמידים ולבנות מפת תכונות נדרשות ממנהיג.**א. כל תלמיד/ה יכתבו לעצמו/ה את התכונות הנדרשות ממנהיג/ה – 3 ד'  
ב. כל תלמיד/ה בתורו/ה יגידו את התכונות שבחרו ונציג הקבוצה יעלה אותן על הבריסטול – 3 ד'


ג. עליכם/ן להחליט על חמש התכונות הבולטות ביותר בקבוצה ולהציגן בפני הכיתה באמצעות הפלקט - 9 ד'  
אתם יכולים להשתמש בציור, ובדרכים אומנותיות נוספות להציג את העבודה שלכם.

דיון בכיתה – כותבת רשימה של תכונות על הלוח**: (15 דקות)  
ישנן לא מעט תכונות אישיות אשר הופכות אנשים למנהיגים, אולם נראה שניתן לספור את החשובות שבהן על כף יד אחת. אני אשמח לשמוע נציג מכל קבוצה שיעמוד בפני הכיתה ויציג את התכונות שהקבוצה בחרה כחשובות ביותר למנהיג ומדוע בחרתם דווקא אותן.  
(רעיונות: הכח לעשות החלטות קשות, יכולת לשנות, שליטה, כריזמטי - סוחף אחריו אנשים, יכולת השפעה, , אחראי, בעל יוזמה, בעל תושיה, מעורב, בעל ידע, יכול לעשות טעויות, קשוב, אמיץ, משכנע).  
תוך כדי כתיבה על הלוח יתקיים דיון בין התלמידים האם תכונות אלו חשובות בעיניהם ומדוע, הדיון יורחב לכלל תלמידי הכיתה שיביעו את דעתם (היה דיון מרתק האם היטלר מנהיג טוב או רע אבסולוטית).**

משימה אישית 25 דקות –   
**1. פתחו מחברות והכינו כלי כתיבה . אחרי שעבדנו בקבוצה ודנו בכיתה, אבקש מכם לחשוב במשך 3 דקות על המנהיג האידאלי מבחינתכם – זה יכול להיות בכל תחום – פוליטיקה, מדע, אומנות – משורר, סופר, שחקן, פילוסוף – אדם שמהווה עבורכם דמות לחיקוי או מנהיג ראוי.  
2. עכשיו אחרי שחשבתם – אבקש מכם לכתוב ולתאר במחברת את המנהיג/ה האידאליים מבחינתכם – מראה פיזית ותכונות אישיות.  
3. עכשיו כל אחד/ת י/תקבל בריסטול שחור ועיתונים – דפדפו בעיתונים ובנו קולאז' של המנהיג/ה שלכם לפי כללי הקולאז' שלמדנו בשיעורים קודמים (חזרה קצרה על ההנחיות).**

הצגת קולאזים בכיתה – 15 דקות

**אחרי שהתלמידים יסיימו ליצור את הקולאזים שלהם – אזמין אותם להציג את העבודות לפני הכיתה ולספר על דמות המנהיג/ה האידאליים שלהם – האם הם מבוססים על דמות אמיתית או על משאלת לב.**  
**הצגת העבודה המסכמת בצורה תיאטרלית** – המחנכת תתחפש להרצל ותציג את הנושא הבא- מנהיגים ודמויות מופת ישראליים.  
פתיחה: אז אחרי שלמדתם ועסקתם במיהו מנהיג , אנחנו הולכים לעסוק בחלק הזה של השיעור בדמויות מופת בהיסטוריה ובחברה הישראלית. בחרתי לכם כמה דמויות שנערוך איתן הכרות קצרה. דרך אגב כבר זיהיתם אותי?  
עומדת בתנוחה של שילוב ידיים על המרפסת ... אני כתבתי סיפור שקוראים לו "אלטנוילנד" הוא רומן (זה אומר שזה סיפור ארוך). אלטנוילנד זה אומר 'ארץ-ישנה-חדשה".כתבתי את זה הרבה הרבה לפני שהייתה מדינה, כי קודם כל המדינה הייתה בתוך הראש שלי, בדמיונות שלי. לכן קראו לי "חוזה המדינה", מי היה מאמין שחמישםי שנה אחרי הקונגרס הציוני הראשוןשייסדתי בבאזל יכריזו על תוכנית החלוקה שהובילה להקמת מדינת ישראל – מדינת היהודים שחלמתי עליה...

ובכן, יש לכם משימה, להכיר ולהציג לנו דמויות מופת בהיסטוריה ובחברה הישראלית.  
מה זה דמות מופת אתם שואלים? אוהו שאלה טובה , דמות מופת היא אישיות חשובת שמאוד מעריכים אותה. היא תרמה ועשתה דברים חשובים שהשפיעו על המדינה, החברה, העם, התרבות, ההיסטוריה שלנו. דמות מופת מטביעה חותם (היא משאירה אחריה משהו מאוד חשוב) בתחום שלה ובהיסטוריה של העם. היא פועלת בדרך כלל כדי להביא לשינוי טוב יותר ומאמינה בערכים מסויימים, גורמת לחידוש, יש למה מטרה מאוד ברורה והיא פועלת בכל הכוח כדי להוציא אותה לפועל. זו דמות שהיא מודל לחיקוי, דוגמה והערצה, יש לה חזון , היא כריזמטית וסוחפת אחריה אנשים... קצת כמוני אתם יודעים.. 😊  
טוב אז מה המשימה אתם שואלים?  
אתם יכולים לעבוד בזוגות – כל זוג יבחר דמות אחת עליה אתם מעוניינים לחקור (מציעה לקרוא בקצרה על כל דמות בויקיפדיה כהתחלה) . הדמויות הן (הצגת התמונות והשמות בכיתה ומתן אפשרות לתלמידים להעתיק למחברות ):

* הרצל
* גולדה מאיר
* חנה סנש
* יוסף טרומפלדור
* שרה אהרונסון
* לאה גולדברג
* חיים נחמן ביאליק
* אלי כהן
* יוני נתניהו
* אילן רמון
* רונה רמון



1. עליכם לחקור אודות הדמות שבחרתם – היכן נולדה, מהו הרקע המשפחתי שלה, כיצד באה לידי ביטוי המנהיגות שלה? היותה "דמות מופת", באיזה ערכים היא האמינה, מה היה החזון שלה – על מה נלחמה, על איזה שינוי חלמה?  
מה עלה בגורלה וכיצד השפיעה על ההיסטוריה של החברה ומדינת ישראל?  
2. אחרי שחקרתם אודות הדמות שלכם שבו ביחד וחשבו כיצד אתם רוצים להציג אותה בכיתה?  
אתם יכולים להכין מצגת, אתם יכולים ליצור סרטון ולשחק את הדמות או להציג אותה בכל דרך שתבחרו, אתם יכולים להציג אותה בכיתה תוך כדי שימוש במשחק, להכין לנו דף נחיתה ברשת עם פעילויות דרכן נלמד על הדמות, אתם יכולים לכתוב סיפור או שיר המציג את הדמות שלכם.  
(התלמידים יקבלו את המשימה כתובה)

בשיעור הבא ניפגש וכל זוג יציג את העבודה שלו לכיתה.   
התלמידים יתבקשו לתת משוב לחברים לפי קריטריונים שתקבלו

|  |  |  |  |  |  |
| --- | --- | --- | --- | --- | --- |
| שם התלמידים | האם הוצגה ההיסטוריה של הדמות | האם הוצגו הערכים בהם האמינה | האם הוצגה פעילותה שהביאה להיותה דמות מופת | האם הוצג כיתד השפיעה על ההיסטוריה של מדינת ישראל | האם דרך ההצגה הייתה מקורית |
|  |  |  |  |  |  |
|  |  |  |  |  |  |
|  |  |  |  |  |  |

מדרג: כן , בצורה טובה; כן באופן חלקי; לא הוצג כלל.

כתבו משוב בן כמה מילים לחברים על האופן בו בחרו להציג את הדמות ומשהו חדש שלמדתם באמMעותם על הדמות/

סיכום:   
למדנו בשיעור היום על תכונות חשובות שלדעתכם חשוב שיהיו למנהיג. עסקנו ביצירה – כל אחד יצר קולאז' ויצרתם פלקט קבוצתי. לסיום כל תלמיד/ה ישתף במשהו אחד שאתם לוקחים מהשיעור הזה – מה אהבתם, משהו חדש שלמדתם, הערות והארות לפעם הבאה...

**חלק ב- רפלקציה**

לקחת חלק בקהילה לומדת יכולה להביא להפרייה הדדית וללמידה של כלים חדשים שלא נחשפתי אליהם עדיין בהוראה. אהבתי מאוד את כל מה שקשור בעבודת האומנות – השיח המשותף, עבודת הצוות, היצירה בידיים והבאתי את זה לכיתה מספר פעמים בשיעורי מנהיגות – ביקשתי מהתלמידים שייצרו קולאז' אישי – כיצד הם רואים את עצמם בארץ. ערכנו דיונים והכנו פלקטים על מנהיג וכל חבר צוות תרם והביא את עצמו לידי ביטוי בכתיבה או בציור. אני מאמינה ששיעורים בבית הספר לא צריכים להיות מובנים לפי המודל הישן שבו המורה מרצה פרונטלית בפני התלמידים שיושבים בכיתה בצורה פאסיבית. שיעורי מנהיגות איפשרו זאת.  
היה חשוב לי להכיר להם אישים ודמויות מפתח חשובים ודרכם ללמוד במקצת על התרבות וההיסטוריה שלנו בארץ. נהנתי לצאת איתם החוצה מהכיתה, אחת המשימות הייתה לצאת לדשא ולתעד את עצמם בתמונות וסרטונים במגוון משימות שניתנו להם כקבוצה. אחר כך חזרנו לכיתה ונתנו משוב עמיתים.

המטרה בשיעורי מנהיגות הייתה כפולה – לחשוף אותם לחברה הישראלית ולהפוך אותם לקבוצה מגובשת ולפתח מיומנויות של עבודת צוות בכיתה ובקבוצה.   
אני לוקחת איתי מההשתלמות את היצירתיות לתוך הכיתה, שימוש במגוון דרכים והפעלות להגיע לתלמידים ולהפוך אותם לשותפים לתהליך הלמידה כלומדים פעילים ויוצרים.  
אני מאוד אוהבת לעסוק באומנות וזה מאוד חסר לי בשנתיים האחרונות של ההסבה וההוראה.   
למדתי שגם בתיכון אפשר להביא את היצירתיות והאומנות לתלמידים ולאפשר להם להביע את עצמם במגוון דרכים ואף לאתגר את חלקם.

תודה על האפשרות לקחת חלק בקהילה הלומדת שלנו.